title: Komisjoni direktiiv 2006/35/EÜ,  24. märts 2006 , millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) I–IV lisa

text:
               25.3.2006

               ET

               Euroopa Liidu Teataja

               L 88/9

         KOMISJONI DIREKTIIV 2006/35/EÜ,
   24. märts 2006,
   millega muudetakse nõukogu direktiivi 2000/29/EÜ (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) I–IV lisa
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 14 teise lõigu punkti c,
   olles konsulteerinud asjaomaste liikmesriikidega,
   ning arvestades järgmist:

               (1)

               Direktiivis 2000/29/EÜ on sätestatud teatavad meetmed, mis võetakse liikmesriikidesse teistest liikmesriikidest või kolmandatest riikidest taimedele või taimsetele saadustele kahjulike organismide sissetoomise vastu. Samuti on selles sätestatud teatavad piirkonnad, mida tuleb tunnustada kaitstud alana.

               (2)

               Portugali esitatud teabest selgub, et kahjulik organism Bemisia tabaci Genn. (Euroopast pärit populatsioonid) on nüüdseks levinud Alentejo piirkonda ning mõnesse Ribatejo e Oeste piirkonna omavalitsusüksusse. Seepärast ei tohiks kõnealuseid Portugali territooriumi osasid enam tunnustada kõnealuse kahjuliku organismi suhtes kaitstud alana.

               (3)

               Sloveenia esitatud teabest selgub, et kahjulik organism Erwinia amylovora (Burr.) Winsl. et al. on nüüdseks levinud Gorenjska ja Maribori piirkonda. Kõnealuseid piirkondi ei tohiks enam tunnustada Erwinia amylovora (Burr.) Winsl. et al. suhtes kaitstud alana.

               (4)

               Slovakkia esitatud teabest selgub, et kahjulik organism Erwinia amylovora (Burr.) Winsl. et al. on nüüdseks levinud teatavatesse Dunajská Streda, Levice, Topoľčany, Poltári, Rožňava ja Trebišovi omavalitsusüksustesse. Kõnealuseid omavalitsusüksusi ei tohiks enam tunnustada Erwinia amylovora (Burr.) Winsl. et al. suhtes kaitstud alana.

               (5)

               Itaalia esitas teabe, mille kohaselt on kahjulik organism Erwinia amylovora (Burr.) Winsl. et al. nüüdseks levinud mõnesse tema territooriumi osasse. Seepärast ei tohiks kõnealuseid Itaalia territooriumi osasid enam tunnustada Erwinia amylovora (Burr.) Winsl. et al. suhtes kaitstud alana.

               (6)

               Leedu esitas teabe, mille kohaselt on peedi risomaaniaviirus nüüdseks levinud tema territooriumile. Seetõttu ei tohiks Leedut enam tunnustada peedi risomaaniaviiruse suhtes kaitstud alana.

               (7)

               Direktiivi 2000/29/EÜ asjakohaseid lisasid tuleks seepärast vastavalt muuta.

               (8)

               Käesoleva direktiiviga ette nähtud meetmed on kooskõlas taimetervise alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2000/29/EÜ I–IV lisa muudetakse vastavalt käesoleva direktiivi lisas esitatud tekstile.
   Artikkel 2
   1.   Hiljemalt 30. aprilliks 2006 võtavad liikmesriigid vastu ja avaldavad käesoleva direktiivi järgimiseks vajalikud õigusnormid. Nad edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad kõnealuseid norme alates 1. maist 2006.
   Kui liikmesriigid need normid vastu võtavad, lisatakse nendesse või nende normide ametliku avaldamise korral nende juurde viide käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetavate siseriiklike põhiliste õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle Euroopa Liidu Teatajas avaldamise päeva.
   Artikkel 4
   Käesolev direktiiv on adresseeritud liikmesriikidele.

      Brüssel, 24. märts 2006

            Komisjoni nimel

            komisjoni liige

         Markos KYPRIANOU

      (1)  EÜT L 169, 10.7.2000, lk 1. Direktiivi on viimati muudetud komisjoni direktiiviga 2006/14/EÜ (ELT L 34, 7.2.2006, lk 24).

      LISA
      Direktiivi 2000/29/EÜ I–IV lisa muudetakse järgmiselt.

                  1)

                  I lisa B-osa muudetakse järgmiselt:

                              a)

                              jaotise a punktis 1 asendatakse sõna “P” järel sulgudes olevad sõnad järgmisega:
                              “Assoorid, Beira Interior, Beira Litoral, Entre Douro e Minho, Madeira, Ribatejo e Oeste (omavalitsusüksused Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) ja Trás-os-Montes”;

                              b)

                              jaotise b punktist 1 jäetakse välja “LT”.

                  2)

                  II lisa B-osa muudetakse järgmiselt:
                  jaotise b punkti 2 kolmandas veerus

                              a)

                              lisatakse sõnad “(välja arvatud riigi maanteest nr 9 – Via Emilia põhja pool asuv provintsi osa)” pärast sõnu “Forli-Cesena” ja “Rimini”;

                              b)

                              jäetakse välja sõnad “Trentino-Alto Adige: Trento autonoomne provints”;

                              c)

                              lisatakse sõna “SI” järele sõnad: “(välja arvatud Gorenjska ja Maribori piirkond)”;

                              d)

                              lisatakse sõna “SK” järele sõnad “(välja arvatud omavalitsusüksused Blahová, Horné Mýto ja Okoč (Dunajská Streda maakond), Hronovce ja Hronské Kľačany (Levice maakond), Veľké Ripňany (Topoľčany maakond), Málinec (Poltári maakond), Hrhov (Rožňava maakond), Kazimír, Luhyňa, Malý Horeš, Svätuše ja Zatín (Trebišovi maakond))”.

                  3)

                  III lisa B-osa muudetakse järgmiselt:
                  punktide 1 ja 2 teises veerus

                              a)

                              lisatakse sõnad “(välja arvatud riigi maanteest nr 9 – Via Emilia põhja pool asuv provintsi osa)” pärast sõnu “Forli-Cesena” ja “Rimini”;

                              b)

                              jäetakse välja sõnad “Trentino-Alto Adige: Trento autonoomne provints”;

                              c)

                              lisatakse sõna “SI” järele sõnad “(välja arvatud Gorenjska ja Maribori piirkond)”;

                              d)

                              lisatakse sõna “SK” järele sõnad “(välja arvatud omavalitsusüksused Blahová, Horné Mýto ja Okoč (Dunajská Streda maakond), Hronovce ja Hronské Kľačany (Levice maakond), Veľké Ripňany (Topoľčany maakond), Málinec (Poltári maakond), Hrhov (Rožňava maakond), Kazimír, Luhyňa, Malý Horeš, Svätuše ja Zatín (Trebišovi maakond))”.

                  4)

                  IV lisa B-osa muudetakse järgmiselt:

                              a)

                              punkti 20.1 kolmandast veerust jäetakse välja “LT”;

                              b)

                              punkti 20.2 kolmandast veerust jäetakse välja “LT”;

                              c)

                              punkti 21 kolmandast veerust jäetakse välja sõnad “Trentino-Alto Adige: Trento autonoomne provints”;

                              d)

                              punktide 21 ja 21.3 kolmandas veerus

                                          1.

                                          lisatakse sõnad “(välja arvatud riigi maanteest nr 9 – Via Emilia põhja pool asuv provintsi osa)” pärast sõnu “Forli-Cesena” ja “Rimini”;

                                          2.

                                          lisatakse sõna “SI” järele sõnad “(välja arvatud Gorenjska ja Maribori piirkond)”;

                                          3.

                                          lisatakse sõna “SK” järele sõnad “(välja arvatud omavalitsusüksused Blahová, Horné Mýto ja Okoč (Dunajská Streda maakond), Hronovce ja Hronské Kľačany (Levice maakond), Veľké Ripňany (Topoľčany maakond), Málinec (Poltári maakond), Hrhov (Rožňava maakond), Kazimír, Luhyňa, Malý Horeš, Svätuše ja Zatín (Trebišovi maakond))”;

                              e)

                              punkti 22 kolmandast veerust jäetakse välja “LT”;

                              f)

                              punkti 23 kolmandast veerust jäetakse välja “LT”;

                              g)

                              punktide 24.1, 24.2 ja 24.3 kolmandas veerus
                              asendatakse sõna “P” järel sulgudes olevad sõnad järgmisega: “Assoorid, Beira Interior, Beira Litoral, Entre Douro e Minho, Madeira, Ribatejo e Oeste (omavalitsusüksused Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche ja Torres Vedras) ja Trás-os-Montes”;

                              h)

                              punkti 25 kolmandast veerust jäetakse välja “LT”;

                              i)

                              punkti 26 kolmandast veerust jäetakse välja “LT”;

                              j)

                              punkti 27.1 kolmandast veerust jäetakse välja “LT”;

                              k)

                              punkti 27.2 kolmandast veerust jäetakse välja “LT”;

                              l)

                              punkti 30 kolmandast veerust jäetakse välja “LT”.


title: Nõukogu direktiiv 98/25/EÜ, 27. aprill 1998, millega muudetakse direktiivi 95/21/EÜ laevaohutust, reostuse vältimist ning elu- ja töötingimusi laevadel käsitlevate rahvusvaheliste standardite rakendamise kohta ühenduse sadamaid kasutavate ja liikmesriikide jurisdiktsiooni all olevates vetes sõitvate laevade suhtes (sadamariigi kontroll)

text:
Tähtis õiguslik teade

|

31998L0025

Euroopa Liidu Teataja L 133 , 07/05/1998 Lk 0019 - 0020

		Nõukogu direktiiv 98/25/EÜ,27. aprill 1998,millega muudetakse direktiivi 95/21/EÜ laevaohutust, reostuse vältimist ning elu- ja töötingimusi laevadel käsitlevate rahvusvaheliste standardite rakendamise kohta ühenduse sadamaid kasutavate ja liikmesriikide jurisdiktsiooni all olevates vetes sõitvate laevade suhtes (sadamariigi kontroll)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 84 lõiget 2,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]vastavalt asutamislepingu artiklis 189c sätestatud menetlusele [3]ning arvestades, et:(1) direktiivi 95/21/EÜ [4] artikli 2 lõikes 1 on mõiste "konventsioonid" määratletud selles artiklis nimetatud konventsioonide tähenduses, mis kõnealuse direktiivi vastuvõtmise ajal kehtisid; artikli 2 lõikes 2 sätestatakse, et "vastastikuse mõistmise memorandum" on 26. jaanuaril 1982. aastal Pariisis alla kirjutatud sadamariikide kontrolli käsitlev vastastikuse mõistmise memorandum kõnealuse direktiivi vastuvõtmise päeva seisuga;(2) direktiivi 95/21/EÜ vastuvõtmise järel on jõustunud SOLAS 74 konventsiooni, MARPOL 73/78 konventsiooni ja STCW 78 konventsiooni muudatused; vastastikuse mõistmise Pariisi memorandumi viimased muudatused on jõustunud 14. jaanuaril 1998; nimetatud muudatused on vaja üle võtta käesolevasse direktiivi;(3) Rahvusvahelise Mereorganisatsiooni poolt 4. novembril 1993. aastal vastu võetud rahvusvahelise laevade ohutu ekspluateerimise ja reostuse vältimise korralduse koodeksiga (ISM koodeks), mis muudeti kohustuslikuks SOLASe konventsiooni IX peatükiga, kehtestatakse meresõiduohutuse korralduse süsteem, mida laeva kasutamise eest vastutav äriühing kohaldab nii laevadel kui kaldal ja mida kontrollib selle riigi Veeteede amet, kus kõnealune äriühing tegutseb;(4) ISM koodeks edendab oluliselt meresõiduohutust ja merekeskkonna kaitset ühenduse vetes;(5) rahvusvahelisel tasandil jõustub ISM koodeks 1. juulil 1998 kõikide reisilaevade, nafta-, keemia- ja gaasitankerite, puistlastilaevade ja kiirkaubalaevade suhtes, mille kogumahutavus on vähemalt 500 tonni;(6) nõukogu 8. detsembri 1995. aasta määrus (EÜ) nr 3051/95 ro-ro-tüüpi reisiparvlaevade meresõiduohutuse korralduse kohta [5] on suunatud ISM koodeksi sätete ennetähtaegsele kohustuslikule rakendamisele kõikide ühenduse sadamatesse saabuvate või sealt väljuvate ro-ro-parvlaevade suhtes, olenemata nende lipuriigist;(7) ühingute ja Veeteede ametite viivitamine ISM koodeksi sätete rahvusvahelisel tasandil rakendamisega tooks kaasa meresõiduohutuse ja merekeskkonna kaitse seisukohast murettekitava olukorra;(8) seetõttu on vaja kehtestada kogu ühendust hõlmavad erimeetmed selleks puhuks, kui laeval ei ole ISM tunnistust; kõnealused meetmed peavad hõlmama ka kõikide niisuguste laevade kinnipidamist, mille puuduvad ISM koodeksi alusel välja antud tunnistused;(9) juhul kui laeval ei ole muid tõsiseid puudusi, mis nõuaksid kinnipidamist, võib asjaomane liikmesriik anda loa tühistada kinnipidamiskorraldus, kui see on vajalik sadamas tekkivate ummikute vältimiseks;(10) sellisel juhul peavad liikmesriigid vastavalt direktiivi 95/21/EÜ artiklile 11 võtma hästi kooskõlastatud meetmed, et laevad, millel on lubatud sadamast lahkuda ilma nõuetekohase ISM tunnistuseta, ei saaks sisse sõita ühtegi ühenduse sadamasse enne, kui neile on ISM koodeksi alusel välja antud kehtivad tunnistused, ilma et see piiraks kõnealuse artikli lõike 6 kohaldamist;(11) ühenduse sadamatesse sissesõidu keelu võib tühistada üksnes laeva kinni pidanud liikmesriik; see riik võib soovi korral vastu võtta teavet teiselt liikmesriigilt, mille eesmärgiks on tõestada, et laeval on ISM koodeksi alusel välja antud kehtivad tunnistused;(12) direktiivi 95/21/EÜ peaks olema võimalik lihtsustatud korras kohandada vastavalt kõnealuse direktiivi artiklis 2 nimetatud rahvusvaheliste konventsioonide ja sadamariikide kontrolli käsitleva vastastikuse mõistmise memorandumi muudatustele; kõnealuse direktiivi artiklis 18 sätestatud kord osutub nimetatud muudatuste seisukohast kõige sobivamaks; sel eesmärgil tuleks artiklit 19 täiendada,ON VASTU VÕTNUD KÄESOLEVA DIREKTIIVI:Artikkel 1Direktiivi 95/21/EÜ muudetakse järgmiselt.1. Artiklit 2 muudetakse järgmiselt:a) punktis 1 asendatakse sõnad "käesoleva direktiivi vastuvõtmise päeval jõus olevate" sõnadega "1. juulil 1998 jõus olevate";b) punktis 2 asendatakse sõnad "käesoleva direktiivi vastuvõtmise päeva seisuga" sõnadega "14. jaanuari 1998 seisuga".2. Lisatakse järgmine artikkel:"Artikkel 9aISM tunnistuste puudumise korral kohaldatav menetlus1. Kui kontrollimise tulemusena selgub, et laeval, mille suhtes tuleb kontrollimise päeval ühenduses kohaldada ISM koodeksit, puudub nõuetele vastavuse tunnistus või rahvusvahelise laevade ohutu ekspluateerimise ja reostuse vältimise korraldamise koodeksi (ISM koodeks) alusel välja antud meresõiduohutuse korralduse tunnistus, peab pädev asutus tagama, et laev kinni peetakse.2. Olenemata lõikes 1 nimetatud dokumentatsiooni puudumisest, võib pädev asutus, juhul kui kontrollimise käigus ei avastata muid kinnipidamist nõudvaid puudusi, tühistada kinnipidamiskorralduse, et vältida sadamas tekkivaid ummikuid. Kui niisugune otsus vastu võetakse, teatab pädev asutus sellest viivitamata teiste liikmesriikide pädevatele asutustele.3. Liikmesriigid võtavad vajalikke meetmeid tagamaks, et kõikidel laevadel, millel on lubatud liikmesriigi sadamast lahkuda lõikes 2 nimetatud tingimuste alusel, oleks keelatud sisse sõita kõikidesse ühenduse sadamatesse, välja arvatud artikli 11 lõikes 6 nimetatud juhtudel, kuni laevaomanik või kasutaja on kinnipidamiskorralduse andnud liikmesriigi pädevale asutusele rahuldaval viisil tõendanud, et laeval on ISM koodeksi alusel välja antud kehtivad tunnistused. Kui on avastatud artikli 9 lõikes 2 nimetatud puudused ja neid ei ole võimalik kõrvaldada kinnipidamissadamas, kohaldatakse ka artikli 11 asjaomaseid sätteid."3. Artiklisse 19 lisatakse järgmine punkt:"c) kohandada artiklis 2 nimetatud kuupäevi, võtmaks arvesse kõnealuses artiklis nimetatud konventsioonide ja vastastikuse mõistmise memorandumi jõustunud muudatusi, välja arvatud nende konventsioonide protokollid."Artikkel 21. Liikmesriigid jõustavad käesoleva direktiivi järgimiseks vajalikud õigus- ja haldusnormid enne 1. juulit 1998. Liikmesriigid teatavad sellest viivitamata komisjonile.Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.Artikkel 3Direktiiv jõustub Euroopa Ühenduste Teatajas avaldamise päeval.Artikkel 4Käesolev direktiiv on adresseeritud liikmesriikidele.Luxembourg, 27. aprill 1998Nõukogu nimeleesistujaR. Cook[1] EÜT C 264, 30.8.1997, lk 33.[2] Arvamus on esitatud 10. detsembril 1997 (EÜT C 73, 9.3.1998, lk 64).[3] Euroopa Parlamendi 4. detsembri 1997. aasta arvamus (EÜT C 388, 22.12.1997, lk 16), nõukogu 12. veebruari 1998. aasta ühine seisukoht (EÜT C 91, 26.3.1998, lk 28) ja Euroopa Parlamendi 31. märtsi 1998. aasta otsus (EÜT C 138, 4.5.1998).[4] EÜT L 157, 7.7.1995, lk 1.[5] EÜT L 320, 30.12.1995, lk 14.--------------------------------------------------